**Felvételt hirdet a 2019/20-as tanévre a II. János Pál Katolikus Szakkollégium**

**(Külsősöknek, jelenleg nem szakkollégistáknak)**

Komfortos, belvárosi, II. János Pálról elnevezett egyetemi szakkollégium (Hollán Ernő u. 10-12.) várja a 2019-2020-as tanévben is a Szombathelyen tanuló vagy felvételt nyert egyetemistákat és főiskolásokat! Vagyis mindazokat a keresztény fiatalokat hívjuk a szakkollégium közösségébe, akik Szombathelyen tanulnak szeptembertől és szeretnének egy olyan helyen lakni, ami egyszerre szellemi műhely, nyüzsgő, vidám közösség és olyan hely, ahol a lélekben is rend születik.

 A II. János Pál Katolikus Szakkollégium sajátossága abban áll, hogy különböző szakokon tanulók több tudományágat képviselve tartoznak egy közösségbe, ami hármas (tanulmányi, közösségi és lelki) pillérre épül a formáció időszakában.

**A jelentkezés határideje: 2019. augusztus 15.**

Kizárólag e-mailben a [szakkollegium@martinus.hu](mailto:szakkollegium@martinus.hu) címre kell megküldeni a teljes felvételi dokumentációt (ajánlást, igazolásokat, bizonyítványokat, önéletrajzot szkennelve).

**A felvételi beszélgetés időpontja: 2019. augusztus 21. szerda, 10:00; helyszíne: II. János Pál Katolikus Kollégium és Szakkollégium, 9700 Szombathely, Hollán Ernő u. 10-12.**

A felvételivel, a szakkollégiummal kapcsolatos összes információért a szakkollégium igazgatójához Gaspari Gáborhoz forduljanak bizalommal a  [szakkollegium@martinus.hu](mailto:szakkollegium@martinus.hu) email-címen! (SOS esetben Gaspari Gábor: 30/500 23 59)

**FONTOS! A felvételi törzslaphoz csatolni kell:**

1.         Önéletrajzot

2.         *Motivációs levelet*

3.         1 db fényképet (színes igazolványkép – a szóbeli elbeszélgetésre kell hozni)

4.         bizonyítványok másolatait (nyelvvizsga stb.)

5.         ***egyetemistáknál és főiskolásoknál*** a legutolsó (aktív) félév indexmásolata

(vagy ETR/Neptun kivonat)

6. **Egyházi ajánlást** (plébános, lelkész, hitoktató, hittanár -- szkennelve, vagy befotózva).

7.      **Egy rövid esszét. Az esszé négy választható témája:**

*1. téma*: A tékozló fiú történetének elemzése – avagy hogyan legyek megbocsájtó? (Személyes tapasztalatok fontossága alapján.)

*2. téma*: Szerhasználat a fiatalok között - amit erről egy barátomnak mondanék

*3. téma*: Keresztény Európa, keresztény Magyarország - vajon mit jelent ez?

*4. téma*: Mennyire érvényes Ferenc pápa gondolata: szükségünk van a„farmerruhás és tornacipős szentekre”?

A jelentkezést minden a fent említett csatolmányokkal e-mailen kell benyújtani

**2019. augusztus 15-ig (23:59)** a [szakkollegium@martinus.hu](mailto:szakkollegium@martinus.hu)  e-mail címre.

**A benyújtott jelentkezés elbírálását követően, a Szakkollégium Igazgatósága az arra érdemes jelöltet behívja szóbeli elbeszélgetésre 2019. augusztus 21-én (szerdán) 10.00 órára.**

**A szóbeli fordulón a felvételi eredményt kihirdetjük! Fellebbezésre nincs lehetőség!**

**A szóbeli forduló helyszíne: II. János Pál Katolikus Kollégium és Szakkollégium, 9700 Szombathely, Hollán Ernő u. 10-12.**